Mi nga tasleḍti wawalen imaynuten i d-negrew deg kra n yinawen n yeimdanen yettarun s teqbaylit deg Faysbuk, nufa-d azal n 71 n wawalen yellan deg wammud, azal n 19,30% . Gar wawalen imaynuten semrasen yilmezyen deg wallal-agi n Faysbuk, kra deg-sen kecmen deg tutlayt n yal ass imi nettaf-iten ttuɣalen-d yal tikkelt, maca llan kra-niḍen ur ten-id-ulsen ara deg tira-nsen acku ur udifen ara akken iwata deg tutlayt, aladɣa ayen yeqqnen ɣer tussna d usnulfu.